CELEX: 32016R1776
Language: sk
Date: 2016-10-06 00:00:00
Title: Nariadenie Komisie (EÚ) 2016/1776 zo 6. októbra 2016, ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie sukralózy (E 955) ako zvýrazňovača vône a chuti v žuvačkách s prídavkom cukrov alebo polyolov (Text s významom pre EHP)

7.10.2016   
            
            
               SK
            
            
               Úradný vestník Európskej únie
            
            
               L 272/2
            
         NARIADENIE KOMISIE (EÚ) 2016/1776
   zo 6. októbra 2016,
   ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie sukralózy (E 955) ako zvýrazňovača vône a chuti v žuvačkách s prídavkom cukrov alebo polyolov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 10 ods. 3,
   keďže:
   
               (1)
            
            
               V prílohe II k nariadeniu (ES) č. 1333/2008 je stanovený zoznam Únie obsahujúci prídavné látky schválené na používanie v potravinách, ako aj podmienky ich používania.
            
         
               (2)
            
            
               Uvedený zoznam možno aktualizovať v súlade so spoločným postupom uvedeným v článku 3 ods. 1 nariadenia Európskeho parlamentu a Rady (ES) č. 1331/2008 (2), a to buď na podnet Komisie, alebo na základe žiadosti.
            
         
               (3)
            
            
               Dňa 19. januára 2015 bola predložená žiadosť o povolenie používania sukralózy (E 955) ako zvýrazňovača vône a chuti v žuvačkách s prídavkom cukrov alebo polyolov. Žiadosť sa následne sprístupnila členským štátom podľa článku 4 nariadenia (ES) č. 1331/2008.
            
         
               (4)
            
            
               Sukralóza bola v roku 2000 vyhodnotená Vedeckým výborom Európskej únie pre potraviny, ktorý stanovil prijateľný denný príjem (acceptable daily intake – ADI) vo výške 15 mg/kg telesnej hmotnosti/deň (3).
            
         
               (5)
            
            
               Používanie sukralózy (E 955) ako zvýrazňovača vône a chuti v žuvačkách s prídavkom cukrov alebo polyolov zvyšuje celkovú intenzitu chuti žuvačky a zachováva túto intenzitu počas dlhšieho obdobia žuvania žuvačky na rozdiel od iných prípravkov potravinárskych prídavných látok. Zvýšenie intenzity a predĺženie trvania chuti tak poskytuje spotrebiteľovi pri žuvaní žuvačky lepší celkový zážitok.
            
         
               (6)
            
            
               Povolenie sukralózy v žuvačkách s prídavkom cukrov alebo polyolov v množstve 1 200 mg/kg by viedlo k zvýšeniu príjmu E 955 v týchto rozmedziach: medzi 0 až 0,1 % ADI v prípade priemernej spotreby a medzi 0 až 4,3 % ADI v prípade vysokej miery spotreby. Považuje sa to za dodatočnú zanedbateľnú expozíciu spotrebiteľa, ktorá nepredstavuje bezpečnostné riziko.
            
         
               (7)
            
            
               Podľa článku 3 ods. 2 nariadenia (ES) č. 1331/2008 Komisia musí požiadať Európsky úrad pre bezpečnosť potravín (ďalej len „úrad“) o vydanie stanoviska s cieľom aktualizovať zoznam Únie obsahujúci prídavné látky v potravinách stanovený v prílohe II k nariadeniu (ES) č. 1333/2008 okrem prípadov, keď by predmetná aktualizácia nemala mať vplyv na ľudské zdravie. Keďže schválenie používania sukralózy (E 955) ako zvýrazňovača vône a chuti v žuvačkách s prídavkom cukrov alebo polyolov predstavuje aktualizáciu uvedeného zoznamu, ktorá by nemala mať vplyv na ľudské zdravie, nie je nutné požiadať úrad o stanovisko.
            
         
               (8)
            
            
               Preto je vhodné povoliť používanie sukralózy (E 955) ako zvýrazňovača vône a chuti v maximálnom množstve 1 200 mg/kg v žuvačkách s prídavkom cukrov alebo polyolov (kategória potravín 5.3).
            
         
               (9)
            
            
               Príloha II k nariadeniu (ES) č. 1333/2008 by sa preto mala zodpovedajúcim spôsobom zmeniť.
            
         
               (10)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 1333/2008 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. októbra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 354, 31.12.2008, s. 16.
   
      (2)  Nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (Ú. v. EÚ L 354, 31.12.2008, s. 1).
   
      (3)  Stanovisko Vedeckého výboru pre potraviny k sukralóze (prijaté Vedeckým výborom pre potraviny 7. septembra 2000), ktoré je k dispozícii na webovej stránke: http://ec.europa.eu/food/fs/sc/scf/out68_en.pdf.
   
      PRÍLOHA
      Časť E prílohy II k nariadeniu (ES) č. 1333/2008 sa mení takto:
      
                  1.
               
               
                  Kategória potravín 5.3 Žuvačky sa mení takto:
                  
                              a)
                           
                           
                              Za položku E 951 sa vkladá táto položka:
                              
                                           
                                       
                                       
                                          „E 955
                                       
                                       
                                          Sukralóza
                                       
                                       
                                          1 200 
                                       
                                       
                                          (12)
                                       
                                       
                                          iba s prídavkom cukrov alebo polyolov, ako zvýrazňovač chuti a/alebo vône“
                                       
                                    
                        
                              b)
                           
                           
                              Poznámka pod čiarou (12) sa mení takto:
                              
                                          „(12)
                                       
                                       
                                          V prípade, že sa v žuvačke použije kombinácia E 950, E 951, E 955, E 957, E 959 a E 961, najvyššie prípustné množstvo každej z týchto látok sa úmerne zníži.“